Document ID: 31989R2883

*****
ΚΑΝΟΝΙΣΜΟΣ (ΕΟΚ) αριθ. 2883/89 ΤΗΣ ΕΠΙΤΡΟΠΗΣ
της 26ης Σεπτεμβρίου 1989
για την τροποποίηση του κανονισμού (ΕΟΚ) αριθ. 3891/88 που καθορίζει, για το 1989, την ποσόστωση που εφαρμόζεται κατά την εισαγωγή στην Ισπανία προϊόντων του τομέα του χοιρείου κρέατος προέλευσης τρίτων χωρών και ορισμένες λεπτομέρειες για την εφαρμογή της
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας
τον κανονισμό (ΕΟΚ) αριθ. 491/86 του Συμβουλίου της 25ης Φεβρουαρίου 1986 για τον καθορισμό των λεπτομερειών εφαρμογής των ποσοτικών περιορισμών κατά την εισαγωγή στην Ισπανία ορισμένων γεωργικών προϊόντων προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2), και ιδίως το άρθρο 3,
Εκτιμώντας:
ότι η ποσόστωση για το 1989 που εφαρμόζεται κατά τις εισαγωγές στην Ισπανία προϊόντων του τομέα του χοιρείου κρέατος προέλευσης τρίτων χωρών έχει καθοριστεί από τον κανονισμό (ΕΟΚ) αριθ. 3891/88 της Επιτροπής (3)·
ότι η εν λόγω ποσότητα χρησιμοποιήθηκε πλήρως κατά τη διάρκεια των τελευταίων μηνών· ότι προς αποφυγή σημαντικής αύξησης των τιμών των εν λόγω προϊόντων στην Ισπανία και για να εξασφαλισθεί ο εφοδιασμός της αγοράς αυτής, πρέπει να προβλεφθεί αύξηση της ποσόστωσης που έχει αρχικά καθοριστεί λαμβάνοντας υπόψη την αναμενόμενη εξέλιξη της ισπανικής ζητήσεως και να τροποποιηθεί ανάλογα ο κανονισμός (ΕΟΚ) αριθ. 3891/88·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3891/88 τροποποιείται ως εξής:
1. Στο άρθρο 2 παράγραφος 1, το δεύτερο εδάφιο διαγράφεται.
2. Το άρθρο 3 αντικαθίσταται από το ακόλουθο κείμενο:
«Άρθρο 3
Το ελάχιστο ποσοστό σταδιακής αυξήσεως της ποσοστώσεως είναι 10 % στην αρχή κάθε έτους· σε περίπτωση τροποποιήσεως της ποσοστώσεως αυτής, το ποσοστό αυτό εφαρμόζεται στον όγκο της ποσοστώσεως που καθορίστηκε αρχικά.»
3. Στο παράρτημα, ο όγκος «1 331 τόνοι», αντικαθίσταται από τον όγκο «6 331 τόνοι».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Σεπτεμβρίου 1989.

Labels: 18
3
17
5